Carlos Zubillaga

**Carlos Alberto Zubillaga Barrera**, nado en Montevideo en 1941, é un historiador, xenealoxista e docente universitario uruguaio. É membro de honra da Real Academia Galega.

## Traxectoria 
Licenciouse en 1973 en historia pola Universidade da República e no ano 2001 logrou o doutoramento na Universidade de Buenos Aires. Foi membro do Consello da Facultade de Humanidades e Ciencias (desde 1989 denominada Facultade de Humanidades e Ciencias da Educación) da súa alma máter en representación, ao longo do tempo, da Orde Estudantil, da Orde dos Diplomados e da Orde Docente. Ademais foi decano desa facultade durante dous mandatos: 1989-1993 e 1993-1997, e tamén integrante do Consello Directivo Central (CDC) da Universidade da República entre os anos 1988-1997 e nesa universidade exerceu como profesor titular de historia da historiografía, e de teoría e metodoloxía da historia, director do Departamento de historioloxía, coordinador do Instituto de Ciencias Históricas e director do Centro de Estudos Galegos (Cegal).
[miniatura|300px|*[Nós (Uruguai)|Nós: Órgano Oficial de la Asociación Uruguaya de Hijos de Gallegos*.]]
Foi Profesor de teoría e metodoloxía da historia no Instituto de Profesores Artigas (IPA) de Montevideo, entre os anos 1971-1977, director do Seminario de Formación de Investigadores en Historia no Centro Latinoamericano de Economía Humana (CLAEH) de Montevideo, profesor de historia da cultura (1979-1985) e de historia latinoamericana e nacional (1983-1985), no Instituto Teolóxico do Uruguai Monseñor Mariano Soler.

Desenvolveu diversas investigacións temáticas de indagación histórica e dende unha perspectiva multidisciplinar. Representante da denominada Nova Historia contribuíu á renovación historiográfica uruguaia que comezou a mediados da década de 1960, converténdose nun dos principais referentes da historiografía uruguaia contemporánea e mais da reflexión teórico-metodolóxica da historia. Prestou tamén unha especial atención á xenealoxía, preocupado pola difusión dos seus novos aspectos teórico-metodolóxicos e da súa cualidade de ciencia auxiliar da historia, considerándose discípulo de Juan Alejandro Apolant, autor da monumental *Génesis de la Familia Uruguaya*. Tamén é un recoñecido investigador do galeguismo político e, particularmente, da súa proxección no continente americano.

Colaborou coa revista *Semanario Aquí* (1983-1986).

## Obra 
* *Los niños de la guerra*. Montevideo, Linardi y Risso, 2013

* *Relixión e rexiosidade na temperá emigración galega a Uruguai*, A Coruña, Real Academia Galega, 2012
* *Cultura popular en el Uruguay de entresiglos* (1870-1910), Montevideo, Linardi y Risso, 2011. (Premio Bartolomè Hidalgo 2011 ao mellor ensaio histórico).
* *Perfiles en sombra. Aportes a un diccionario biográfico de los orígenes del movimiento sindical en Uruguay*. Montevideo, Libraría da Facultade de Humanidades e Ciencias da Educación, 2008.
* *Historia e Historiadores en el Uruguay del siglo XX*, Montevideo, Libraría da Facultade de Humanidades e Ciencias da Educación, 2002.
*"O exilio galego en Montevideo: ¿subsidiario ou autónomo?" en *Congreso Internacional o Exilio Galego* (2001. Santiago de Compostela), 2001, ISBN 84-96530-29-9, páxs. 393-420
* *Carlos Gardel* (Prólogo de Jorge Luis Borges), Madrid, Ediciones Jucar, 1976.
* *Artigas y los Derechos Humanos*, Montevideo, Edición do Comité Central Israelita do Uruguai, 1966.
* *Herrera. La encrucijada nacionalista* (en colaboración). Montevideo, Editorial Arca, 1977.
* *Cristianos y cambio social en el Uruguay de la modernización (1895-1919)*, canda Mario Cayota, Montevideo, Ediciones del CLAEH, 1982 (edición mimeografiada). CLAEH - Ediciones de la Banda Oriental, Montevideo, 1989.
* "Castelao y el Uruguay." en *Actas Congreso Castelao* (Santiago de Compostela, 24-29 de novembro de 1986). Justo G. Beramendi e Ramón Villares eds. Cursos e Congresos nº 62. Servizo de Publicacións da Universidade de Santiago de Compostela. 1989. ISBN 84-7191-568-5 (tomo I). ISBN 84-7191-570-7 (obra completa). Páxs. 163-170.
* *A prensa galega de inmigración en Uruguai.* Vigo, Consello da Cultura Galega, 1996
* *Los cruceiros del Montevideo antiguo.*Montevideo, Patronato da Cultura Galega, 1967

## Notas 
## Véxase tamén 
### Bibliografía 
* 

### Outros artigos 
* *Nós* (Uruguai)